**NOTĂ INFORMATIVĂ**

#### la proiectul Hotărârii Guvernului cu privire la modificarea Hotărârii Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere şi​ didactic din instituțiile de învățământ general publice

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul Hotărârii Guvernului cu privire la modificarea Hotărârii Guvernuluinr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general publice a fost elaborat de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite**
 |
| Proiectul Hotărârii Guvernului cu privire la modificarea Hotărârii Guvernuluinr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile publice de învățământ general a fost elaborat în scopul acordării suportului pentru formarea profesională continuă și creșterea calității procesului de predare-învățare-evaluare, implementării eficiente a TIC în educație, dezvoltării competențelor digitale ale cadrelor didactice etc. În scopul asigurării utilizării corespunzătoare a compensației bănești oferite pentru procurarea de suporturi didactice, tehnică de calcul și de produse software pentru utilizare în activități de instruire on-line se completează Hotărârea Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general publice cu prevederi cu referire la modul de raportare. |
| 1. **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Proiectul Hotărîrii Guvernului cu privire la modificarea Hotărârii Guvernuluinr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituţiile de învățământ general publice nu are ca scop armonizarea legislaţiei naţionale cu legislaţia Uniunii Europene și nu necesită descrierea gradului de compatibilitate. |
| 1. **Principalele prevederi ale proiectului și evidențierea elementelor noi**
 |
| Proiectul Hotărârii Guvernului prevede majorarea cuantumului compensației bănești anuale de la 2000 lei la 4000 lei pentru un an de studii și acordarea acesteia, într-o singură tranșă, în luna septrembrie.Această modificare a fost propusă urmare aplicării Hotărârii Guvernului nr. 969/2018 din anul 2018, când s-a constatat că oferirea compensației în luna septembrie este mai eficientă decât în luna ianuarie, deoarece pe parcursul lunilor iunie-august unele cadre didactice pleacă din instituție sau chiar din sistem, iar cadrele nou angajate nu pot beneficia de acest suport (compensație). A fost completată lista bunurilor ce pot fi achiziționate din compensația unică cu posibilitatea achiziționării bunurilor de birotică și papetărie, consumabile la calculatoare și conexiune la Internet.În scopul asigurării utilizării corespunzătoare a compensației bănești oferite pentru procurarea de suporturi didactice, tehnică de calcul și de produse software pentru utilizare în activități de instruire on-line se completează Hotărârea Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general publice cu prevederi cu referire la modul de raportare. În legătură cu reorganizarea Ministerului Educației, Culturii și Cercetării proiectul prevede substituirea denumirii anterioare a ministerului cu ”Ministerul Educației și Cercetării”. |
| 1. **Fundamentarea economico-financiară**
 |
|  În anul de studii 2021-2022, în instituțiile publice de învățământ general activează cca 43000 cadre didactice și de conducere (angajate de bază) care desfășoară activitate didactică. Astfel, în anul 2022, pentru alocarea compensației unice acordate cadrelor didactice și de conducere va fi necesar de circa 172 000 000 lei. Mijloacele financiare necesare pentru achitarea compensațiilor anuale au fost prevăzute în Legea bugetului de stat pentru anul 2022, care a fost aprobat prin Legea nr. 205/2021. Astfel, cheltuielile aferente punerii în aplicare a proiectului hotărârii vor fi acoperite integral din bugetul de stat. |
| 1. **Modul de încorporare a actului în cadrul normativ în vigoare**
 |
| Punerea în aplicare a hotărârii impune includerea prevederilor corespunzătoare în Legea bugetului anual, începând cu anul 2022. Mijloacele financiare necesare pentru achitarea compensațiilor au fost prevăzute în Legea nr.205/2021a bugetului de stat pentru anul 2022, aprobat de Parlamentul Republicii Moldova.  |
| 1. **Avizarea și consultarea publică a proiectului**
 |
|  În scopul respectării prevederilor Legii nr. 239/2008 privind transparența în procesul decizional, proiectul va fi plasat pe pagina web a Ministerului Educației și Cercetării [www.mec.gov.md](http://www.mec.gov.md), compartimentul Transparență, directoriul Transparență decizională, secțiunea Modul de participare. În conformitate cu art. 32 și 34 din Legea nr.100/2017, proiectul urmează a fi supus procedurii de avizare, consultare publică și expertizare. |
| **8. Constatările expertizei anticorupție** |
|  |
| **9. Constatările expertizei de compatibilitate** |
| Nu necesită efectuarea expertizei de compatibilitate, dat fiind faptul că proiectul de hotărâre nu prezintă relevanță UE. |
| **10. Constatările expertizei juridice** |
|  |
| **11. Constatările altor expertize** |
|  |

**Ministru Anatolie TOPALĂ**

Executant: A.Prisacaru, tel. 0 22 232785